Ritratt: Unsplash .td_uid_2_60f32dc2ccc89_rand.td-a-rec-img{text-align:left}.td_uid_2_60f32dc2ccc89_rand.td-a-rec-img img{margin:0 auto 0 0} Nies minn pajjiżi terzi li jridu jaħdmu f'Malta se jiġġeddilhom il-permess tax-xogħol jekk ikunu mlaqqmin kompletament. Dan tħabbar mill-awtoritajiet tas-saħħa Maltin. "Kull min se jġedded il-permess għax-xogħol irid juri prova li ħa ż-żewġ tilqimiet f'Malta. Dan isir billi l-persuna tinkludi kopja taċ-ċertifikat tal-vaċċin mal-formola tal-applikazzjoni tagħha". S'issa għadu mhux magħruf jekk dan hux se jiġi estiż għall-ħaddiema minn pajjiżi terzi li ilhom jaħdmu f'Malta għal tul ta' żmien. Skont it-tibdiliet , ir-regolament japplika għal kull min ġej minn pajjiżi li għandhom riskju għoli ta' tuberkulożi, għal kull min jaħdem fil-qasam tas-saħħa, u dawk li jaħdmu fl-ikel. F'Malta kien hemm 38,865 ħaddiem barrani li kienu impjegati skont il-liġi fl-2020. Dan ħareġ minn statistika ta' Jobsplus, is-Servizz tal-Impjieg Pubbliku. Malta ilha tipprepara lin-nies minn pajjiżi terzi biex ikun hawn aktar immunità tal-massa. Fl-1 ta' Lulju nbeda l-proċess biex huma wkoll jibdew jieħdu l-vaċċin. Dan beda jingħata fl-Università ta' Malta, u baqa' jingħata kuljum bejn it-8am u nofsinhar. Barranin f'Malta qed jingħataw il-vaċċin: Jibdew jieħdu l-vaċċin nies minn pajjiżi terzi Intant, aktar kmieni din il-ġimgħa, il-Kummissjoni Ewropea kkundannat id-deċiżjoni tal-Gvern Malti li persuni li ma ħadux il-vaċċin tal-COVID-19 mhux se jitħallew jidħlu Malta. Il-kundanna tal-Kummissjoni Ewropea: Il-KE tistaqsi għaliex Malta mhux se taċċetta passiġġieri li ma ħadux il-vaċċin Fi stqarrija, il-Kummissarju tas-Swieq Interni tal-Unjoni Ewropea, Thierry Breton issuġġerixxa li l-Gvern Malti ibiddel id-deċiżjoni li ma jħallix turisti jidħlu f'Malta jekk ma jkollhomx iċ-ċertifikat tal-vaċċin. B'reazzjoni għal dan, l-awtoritajiet tas-saħħa biddlu l-miżuri biex issa kull min jiġi Malta mingħajr ċertifikat tal-vaċċin se jkollu jħallas minimu ta' €1,400 għal kamra biex joqgħod f'lukanda għall-kwarantina. Il-miżura l-ġdida: Min jiġi Malta bla vaċċin irid iħallas €1,400 f'lukanda .td_uid_3_60f32dc2cd0bf_rand.td-a-rec-img{text-align:left}.td_uid_3_60f32dc2cd0bf_rand.td-a-rec-img img{margin:0 auto 0 0}